OBRAZLOŽENJE
Nacrt prijedloga zakona o djelatnostima u zdravstvu

Ovim zakonskim prijedlogom pobliže se uređuje obavljanje djelatnosti sanitarnog inženjerstva, zdravstveno radiološke tehnologije, medicinsko-laboratorijske dijagnostike i radne terapije.
[bookmark: _GoBack]Predmetnim Nacrtom prijedloga zakona:
· proširuje se područje primjene na sveučilišne prvostupnike i sveučilišne magistre radiološke tehnologije, medicinsko-laboratorijske dijagnostike i radne terapije te magistre radiološke tehnologije i radne terapije
· standard obrazovanja se jasno povezuje s Hrvatskim kvalifikacijskim okvirom na svim razinama
· propisuju se obveza trajnog stručnog usavršavanja i razvoja kao i obveza dodatnog usavršavanja navedenih zdravstvenih radnika u cilju unaprijeđena obavljanja navedenih djelatnosti, obnavljanja stečenih i usvajanja novih znanja i kompetencija te uređuje specijalističko usavršavanje navedenih zdravstvenih radnika
· propisuju se jasni uvjeti za obavljanje navedenih djelatnosti (završeno odgovarajuće obrazovanje ili priznata inozemna stručna kvalifikacija, poznavanje hrvatskoga jezika najmanje na razini koja je potrebna za nesmetanu i nužnu komunikaciju i posjedovanje odobrenja za samostalan rad)
· uvodi se nadzor nad zakonitošću pojedinačnih akata komore kroz drugostupanjski postupak u Ministarstvu zdravstva u odnosu na rješenja o izdavanju, obnavljanju i ukidanju odobrenja za samostalan rad
· propisuju se zajedničke odredbe o dužnostima i odgovornostima, iznimke od odgovornosti navedenih zdravstvenih radnika, stegovnoj odgovornosti, prestanku prava za obavljanje navedenih djelatnosti
· osnivaju se Hrvatska komora sanitarnih inženjera, Hrvatska komora radioloških tehnologa, Hrvatska komora zdravstvenih radnika medicinsko-laboratorijske djelatnosti i Hrvatska komora radnih terapeuta
· detaljnije se uređuje provođenje stručnog nadzora komora nad spomenutim zdravstvenih radnicima.

